Silhetų kalba

Silhetų kalba (ꠍꠤꠟꠐꠤ, সিলেটি = Silôṭi) – indoeuropiečių šeimos, indoarijų pogrupio kalba, vartojama rytų Bangladeše (Silheto srityje), taip pat aplinkinėse Indijos teritorijose (Asame, Tripūroje).Mahanta, Sakuntala; Gope, Amalesh (2018). „Tonal polarity in Sylheti in the context of noun faithfulness“. Language Sciences. 69: 80–97. Šią kalbą vartoja ir bengalų diaspora (daugiausia Jungtinėje Karalystėje).Comanaru, Ruxandra; D’Ardenne, Jo (2018). The Development of Research Programme to Translate and Test the Personal well-being Questions in Sylheti and Urdu. p. 16. Köln: GESIS – Leibniz-Institut für Sozialwissenschaften.  Kalbančiųjų skaičius – apie 10 milijonų žmonių (daugiausia silhetai). Dažnai laikoma bengalų kalbos tarme, daugiausia funkcionuoja kaip diglosinė šnekamoji kalba, o bengalų – kaip kodifikuota norma.Lawson, Sarah; Sachdev, Itesh (2004). „Identity, Language Use and Attitudes: Some Sylheti-Bangladeshi Data from London, UK“. Journal of Language and Social Psychology. 23 (1): 49–60.

Silhetų kalba priklauso rytų indoarijų kalboms, kurios išsivystė iš Magadhi prakrito. Silheto apylinkėse nuo seno gyveno austroazijiečiai khasiai,Ludden, David (2003). „Investing in Nature around Sylhet: An Excursion into Geographical History“. Economic and Political Weekly. 38 (48): 5080–5088.  o indoarijai pradėjo kurtis nuo VI a.Chatterjee, Suhas (1998). Indian Civilization and Culture. M.D. Publications Pvt. Ltd. p. 432. Silheto krašte XIV a. išplito islamas, su juo iš vietos žmonių kalbą atėjo daug persiškų-arabiškų skolinių, pradėjo formuotis nagri raštas, kuriuo užrašinėta daugiausia sufijų poezija.Surinder Singh (2008). Popular Literature and Pre-modern Societies in South Asia. p. 32. Pearson Education India.  Silhetų žodžiai į žodynus pradėti rinkti nuo XIX a. vidurio. Svarbiausiu silhetų literatūros kūriniu laikomas XIX a. Sadeko Ali sufijų poezijos rinkinys Halat-un-Nabi.„ভাষা ও সংষ্কৃতি“. Bangladesh National Portal. 

Dauguma silhetų yra dvikalbiai, silhetų kalba paprastai traktuojama kaip žargoninė, tarminė kalba, jaunesni kalbėtojai dažnai pereina prie bengalų kalbos.Simard, Candide; Dopierala, Sarah M; Thaut, E Marie (2020). „Introducing the Sylheti language and its speakers, and the SOAS Sylheti project“. Language Documentation and Description. 18: 1–22. 

 Šaltiniai 

Kategorija:Indoarijų kalbos